**ИНФОРМАЦИЯ**

**ЗА РЕЗУЛТАТИТЕ ОТ МОНИТОРИНГА ЗА СЪДЪРЖАНИЕ НА НИТРАТИ В ПИТЕЙНИТЕ ВОДИ ВЪВ ВЕЛИКОТЪРНОВСКА ОБЛАСТ ПРЕЗ 2018 ГОДИНА**

Един от приоритетните регионални проблеми е **контролът за съдържание на нитрати в питейните води**, тъй като малко над 1/3 от жителите на област Велико Търново консумират вода от подземни водоизточници.

В началото на 2018 година чрез писма до кметовете и общопрактикуващите лекари в 13 селища, получаващи питейна вода с наднормено съдържание на нитрати, населението беше информирано за здравния риск от консумацията на питейна вода с отклонения по показател нитрати. Повишеното съдържание на нитрати в питейните води може да причини различна по степен кислородна недостатъчност, като най-тежката проява е кърмаческата водно-нитратна метхемоглобинемия.

С цел опазването здравето на рисковия контингент кметовете бяха задължени да информират населението, че на децата до 1-годишна възраст, бременните жени и хората претърпели тежки оперативни интервенции на стомашно-чревния тракт се препоръчва да използват за пиене бутилирана вода.

Наднорменото съдържание на нитрати в питейната вода най-често е резултат от прекомерното и неправилно торене на почвата с органични и минерални торове във водосборната област на плитки подземни водоизточници, използвани за питейно водоснабдяване. Други източници на нитратно замърсяване на подземните питейни води са отпадните води от животновъдни стопанства, неорганизирани сметища, населени места без изградена канализация.

Снижение на съдържанието на нитрати в питейната вода може да се постигне чрез задължително прилагане от земеделските производители, обработващи териториите на санитарно-охранителните зони около питейни водоизточници на Правилата за добра земеделска практика с цел опазване на водите от замърсяване с нитрати от земеделски източници.

 Обобщената информация за резултатите от мониторинга, извършен от РЗИ – Велико Търново през 2018 година за съдържание на **нитрати в питейните води** – показател с безусловно здравно значение, по който са установени трайни отклонения в питейните води на населени места от Великотърновска област беше изпратена на водоснабдителните фирми за сведение и за предприемане на мерки за отстраняване на несъответствията с нормативните изисквания и решаване на проблемите, свързани с качеството на питейните води.

 Анализът на данните от мониторинга на питейните води в края на 2018 г. показва следното:

- системни и трайни отклонения по показател нитрати (над 50 мг/л) са установени в питейната вода на 13 селища от областта, водоснабдявани от **13 малки зони на водоснабдяване**, преобладаващата част от които (11 броя) са категория 1 – в тях се добива и разпределя вода с актуален обем от 10 до 100 м3/24 часа ( П. Сеновец, Иванча, Никюп, Алеково, Лозен, Виноград, Каранци, Деляновци, Червена, Александрово и Камен) и 2 броя са категория 2 - в тях се добива и разпределя вода с актуален обем от 100 до 400 м3/24 часа (Ореш и Козловец). Замърсена с нитрати вода пият 3,25% (7770 души) от жителите на областта. Спрямо предходната година относителният дял на населението от областта, консумиращо замърсена с нитрати вода намалява (2017 г. – 3,75%, 2016 г.– 3,75%, 2015 г. – 3,3%, 2014 г. – 4%, 2013 г. – 4% и 2012 г. - 3,94% );

- застрашени от замърсяване с нитрати (между 35 и 50 мг/л) са питейните води в 28 селища, с население 14357 души (6 % от населението на областта – спрямо 5,27 % през 2017 г.), които се снабдяват с питейна вода от 22 малки зони на водоснабдяване; 17 броя от зоните са категория 1 – в тях се добива и разпределя вода с актуален обем от 10 до 100 м3/24 часа за 18 населени места ( Стрелец, Г. Д. Тръмбеш, Г. Липница, Патреш, Бутово, Д. Липница, Обединение, Орловец, Вързулица, Ст. Стамболово, Страхилово, Н. Върбовка, Николаево, Асеново, Александрово , Коевци, Х. Димитрово, Г. Студена и Совата) и 5 броя са категория 2 - в тях се добива и разпределя вода с актуален обем от 100 до 400 м3/24 часа за 10 населени места (Сломер, Батак, Недан, Г. Сеновец, Г. Г. Тръмбеш, Ц. Извор, Сушица, Овча могила, Димча и Върбовка).

Населението на нито едно селище от областта не пие вода със средногодишно съдържание на нитрати над 100 мг/л.

**През 2019 г. РЗИ - Велико Търново ще предприеме следните мерки:**

1. Информиране на населението в 13 населени места, получаващи замърсена с нитрати питейна вода за здравния риск, който крие консумацията на питейна вода с отклонение по този показател.

 2. Системно наблюдение на съдържанието на нитрати в питейната вода на 24 населени места от областта, посочени в приложената таблица, получаващи питейна вода със съдържание на нитрати над 35 мг/л.

|  |  |
| --- | --- |
|  **ОБЩИНА** |  **СТОЙНОСТ НА НИТРАТИ ВЪВ ВОДИТЕ**  |
| **от 35 до 50 мг/л**  | **над 50 мг/л** |
| Велико Търново |  | с. Никюп |
| Горна Оряховица | с. Г. Д. Тръмбешс. Г. Г. Тръмбешс. Стрелец |  |
| Павликени | с. Неданс. Бутовос. Г.Липницас. Д. Липницас. Патрешс. Сломер\*\*с. Батак\*\*с. Димча\*\*с. Върбовка\*\* |  |
| Полски Тръмбеш | с. Обединениес. Орловецс. Вързулицас. Ст. Стамболовос. Страхилово | с. П. Сеновецс. Иванчас. Каранци |
| Свищов | с. Г. Студенас. Овча могилас. Соватас. Х. Димитрово | с. Алековос. Александровос. Деляновцис. Козловецс. Орешс. Червена |
| Стражица | с. Г. Сеновец\*\*с. Сушица\*\*с. Ц. Извор\*\*с. Николаево\*\*с. Асеново\*\*с. Н. Върбовка | с. Каменс. Виноградс. Лозен |
| Сухиндол | с. Коевци |  |
| **ОБЩО:** | **28** | **13** |

\*\* - населени места, които получават питейна вода от една зона на водоснабдяване

Изготвил:

д-р Л. Бижева, началник на отдел ДЗК